Referat styremøte nr. 5, styret 2020-2021,  Fredrikstad BK Atlas
Tid: torsdag 3. september 2020 kl. 18:00-20:00.
Sted: Fredrikstad BK Atlas sine lokaler, ute.
[bookmark: _GoBack]Til stede: Klas Pettersen, Gudrun Høie, Ninni Pettersen, Christer Bjørsland og Arne Amundsen

Saker
2020-5-39. Godkjenning av referat og innkalling
Referat og innkalling ble godkjent.

2020-5-40. Jubileumsbok
Prosjektgruppen godtar vedtak og vilkår vedtatt av styret forrige styremøte, sak 2020-4-31. Bekreftelse på dette og spesifisering av prosjektet er sendt på mail til fra Helge Bovim til leder 3. september. Disse vilkårene vil bli basis for en kontrakt som utarbeides av Atlas og signeres av alle parter. Dato for ferdigstillelse av bok må spesifiseres i kontrakten. Arne oppdriver årsprotokoller og annet gammelt materiale som kan være av interesse for bokprosjektet.

2020-5-41. Økonomi
Styret ble informert om økonomisk status per 1. september, som viser ca. 30.000 kr i overskudd hittil. Den økonomiske situasjonen i klubben er god.

2020-5-42. Trening under koronaregimet
Onsdager er en spesielt utfordrende dag mtp smitte, da det er mange barn her i de to partiene (bryteskole og rekrutt). Vi foreslår at etter trening til bryteskole sluses disse ut bakdøren, slik at de unngår kontakt med neste parti. Pga den økte smitteforekomsten i Fredrikstad dropper vi vafler neste onsdag (9. september). Vi vurderer vaffelservering og generelle forhåndsregler mtp korona uke for uke. Vi vil gjerne også organisere mindre, lokale brytestevner i kretsen i våre lokaler. Gudrun lager forslag som sendes Østfold Brytekrets. Vi foreslår to datoer, den første 26. september.

2020-5-43. Bryteakademiet i Fredrikstad
Gudrun ferdigstiller utøverkontrakter og sender de ut til styret for en siste sjekk. Som beskrevet i forrige mail bør vi har logokonkurranse på Facebook, gjerne med premie til vinneren.

2020-5-44. Fremdriftsplan for oppussing av lokalene, herunder
· bytting/kobling av elektrisitet: vi tar bilder av elektrisk, sender det til kommunen med forslag til endring. Deretter kan Alf gjøre arbeidet på dugnad. Atlas kjøper utstyret.
· maling lillesalen: Klas kontakter Abdulla og hører om han vil være leder for maling av lillesalen. Her må alle bidra. Ann-Kristin forespørres om hun kan hjelpe til med rekruttering til dugnad.
· lys, tak, garderober: Vi har hatt møte med kommunen, som forstår behovet for å bytte lys og tak i storesalen, samt behov for oppgradering av jentegarderoben. Vi må avvente enda en inspeksjon.
· innkjøp klokke: Vi kjøper 2 klokker av samme type de har på Wang til 3724 kr per klokke. Christer søker Loppeberget om tilskudd til dette.

2020-5-45. Medisinsk ansvarlig og oppfølging ved skader i Atlas
Klas og Gudrun informerte om møtet de har hatt med Svein Kristiansen, medisinks ansvarlig i Olympiatoppen Øst. Svein dekker automatisk Grace Bullen ved behov. Andre skader må innrapporteres via app/hjemmeside til Idrettens skadetelefon. Da ender man opp som prioritert hos Fredrikstad Idrettsmedisin. Egenandel er 1000 kr.

2020-5-46. Søknader
Ann-Kristin spørres om hun kan ha ansvar for søknader og søknadsfrister. Spesielt gjelder det å søke om bokprosjektet Atlas 75 år.

2020-5-46. Eventuelt
· Rekruttering av dommere og stevnesekretær. Vi rekruttere dommere og stevnesektretær. Gudrun har forespurt de fleste som kan være aktuelle, men ingen har sagt seg villig. Vi jobber videre med dette.
· Sponsing, Grace: Grace har inngått avtale med egen manager, David Garcia. Dette ser styret positivt på. Grace/David opplyser Atlas om Graces sponsorer og Atlas skal alltid bli forespurt før Grace inngår avtaler med nye sponsorer.
· Samlinger: Gudrun arrangerer samling hos Atlas  18.-20. september og 2.-4. oktober. Vi trenger nattevakter og dugnad til mat. Klas spør Ann-Kristin om hun kan hjelpe til med å få satt opp nattevakter. Gudrun kontakter Kari angående matlagingen.
· Neste styremøter: Det blir styremøte 8. oktober, 5. november og 3. desember, alle kl. 18:30-20:30.

Referent: Klas Pettersen, for Ann Kristin Kjølholdt

